  Proces verbal
la consultările asupra determinării necesității efectuării evaluării strategice de mediu (evaluarea prealabilă) pentru documentul ,,Programul de implementare pentru anii 2026-2030, a Strategiei naționale privind Sistemele de Transport Inteligente pentru perioada 2026–2035”

Informația privind evaluarea prealabilă a fost plasată pe pagina web a Ministerului Mediului la data 18 august 2026.
Totodată, prin solicitarea nr. 04-07/2769 din 18.08.2026 a fost expediată la instituții și organizații informația pentru determinarea necesității efectuării evaluării strategice de mediu pentru documentul ,,Programul de implementare pentru anii 2026-2030 a Strategiei naționale privind Sistemele de Transport Inteligente pentru perioada 2026–2035”.

SINTEZA OBIECȚIILOR

	Nr.
	Instituția care a emis aviz 
nr. si data scrisorii
	Conținutul obiecției/ propunerii 
	Argumentarea 
autorului 

	1.
	Ministerul Sănătății (aviz nr.09/3169 din 08.09.2026)

	Ministerul Sănătății a examinat documentul ,,Programul de implementare, pentru anii 2026-2030, a Strategiei Naționale privind Sistemele de Transport Inteligente pentru perioada 2026 – 2035”, prezentat în vederea determinării necesității efectuării evaluării strategice de mediu, în conformitate cu art. 5 alin. (1) și alin. (21) din Legea nr. 11/2017 privind evaluarea strategică de mediu, și comunică următoarele. 
În conformitate cu prevederile art. 3 alin. (1) lit. a) din Legea nr. 11/2017, obiectul evaluării strategice de mediu sunt documentele de politici și de planificare elaborate, inclusiv în domeniul transporturilor, care stabilesc cadrul pentru aprobarea dezvoltării activităților planificate prevăzute în anexele nr. 1 și nr. 2 la Legea nr. 86/2014 privind evaluarea impactului asupra mediului. 
Astfel, programul vizează măsuri cu caracter instituțional, tehnologic, informațional și de management, orientate spre dezvoltarea și interoperabilitatea sistemelor de transport inteligente. Din analiza proiectului de document nu rezultă că acesta stabilește cadrul pentru dezvoltarea activităților prevăzute în anexele nr. 1 și nr. 2 la Legea nr. 86/2014 și nici nu au fost identificate premise privind producerea unor efecte semnificative asupra sănătății populației. 
În baza celor expuse, Ministerul Sănătății nu a identificat efecte semnificative asupra sănătății populației, care să justifice necesitatea efectuării evaluării strategice de mediu pentru documentul examinat.
	Se acceptă. 
Propunerile sunt luate în considerare la motivarea deciziei de evaluare prealabilă.

	2.
	Ministerul Energiei (aviz nr. 08-2399 din 07.09.2026)
	 În contextul examinării demersului Ministerului Mediului nr. 04-07/2769 din 18 august 2026 cu referire la avizarea informației pentru determinarea necesității de efectuare a evaluării strategice de mediu (evaluarea prealabilă) pentru documentul „Programul de implementare pentru anii 2026-2030 al Strategiei Naționale privind Sistemele de Transport Inteligente pentru perioada 2026 – 2035”, Ministerul Energiei comunică următoarele. 
Decarbonizarea sectorului de transport și promovarea mobilității durabile sunt prevăzute atât în Planul național integrat privind energia și clima pentru perioada 2025-2030 (PNIEC), aprobat prin Hotărârea Guvernului nr. 86/2025, cât și în Programul de dezvoltare cu emisii reduse al Republicii Moldova până în anul 2030, aprobat prin HG nr. 659/2023. 
Respectiv, țintele stabilite prin aceste documente de politici nu se corelează pe deplin cu indicatorii prevăzuți în Strategia națională privind Sistemele de Transport Inteligente pentru perioada 2026 - 2035 (denumită în continuare - Strategia STI). 
1. Țintele de intensitate energetică a transporturilor 
PNIEC include indicatori-țintă exacți pentru anul 2030 privind consumul de energie în transporturi: 
· Intensitatea energetică a transportului de pasageri (cu excepția celui aerian) trebuie să ajungă la 0,016 ktep/milioane pasageri-kilometri (reprezentând o reducere de 18% față de nivelul din 2020); 
· Intensitatea energetică a transportului de mărfuri (cu excepția celui aerian) trebuie să ajungă la 0,047 ktep/milioane tone-kilometri (o reducere de 21% în raport cu anul 2020). 
În Strategia STI, acești indicatori de eficiență energetică/intensitate nu se regăsesc în lista indicatorilor de impact. 

    2.Ponderea SER în transport (SER-T) și obligațiile de amestec (Biocarburanți) 
PNIEC impune cerințe stricte pentru compoziția carburanților și utilizarea surselor regenerabile, cum ar fi: 
Ponderea energiei din surse regenerabile în sectorul transporturilor (SER-T) de 6,9% până în anul 2030; 
Prin măsura PM_DC27, importatorii de produse petroliere au obligația de a plasa pe piață benzină în amestec cu cel puțin 11,58% bioetanol și motorină în amestec cu cel puțin 8,17% biodiesel până în 2030. 
Cu toate acestea, Strategia STI nu prevede reglementări referitoare la compoziția chimică a combustibililor sau cote obligatorii de amestec pentru importatori. 
     3. Transport feroviar 
Măsura PM_EE10 din PNIEC stabilește o țintă cantitativă de transfer modal: trecerea a 30% din volumul transportului auto de mărfuri către transportul feroviar de mărfuri. Conform prognozelor din PNIEC, electrificarea feroviară va asigura o pondere de 7% a căii ferate în consumul total de energie electrică din transport până în 2050. 
Strategia STI sprijină conceptual electrificarea și Sistemul European de Management al Traficului Feroviar (ERTMS), dar nu include nici o țintă procentuală de transfer modal al mărfurilor sau proiecții privind consumul de electricitate feroviară. 

      4.Reducerea specifică a emisiilor de gaze cu efect de seră (GES), raportată la anul de referință 1990 
Capitolul IV, secțiunea 1, Obiectivul specific 2 din Programul de dezvoltare cu emisii reduse, menționat mai sus, prevede reducerea emisiilor de GES din sectorul transporturilor cu 52% în scenariul necondiționat și cu 55% în scenariul condiționat până în anul 2030, comparativ cu anul de referință 1990. 
Strategia STI măsoară emisiile ecologice prin indicatorul general ODD 9.4.1.a (emisiile de CO2 provenite de la arderea combustibilului, evaluate în kilotone, cu ținta de scădere de la 9 kt în 2020 la 6 kt în 2030 și 4 kt în 2035), dar nu sunt indicate țintele procentuale raportate la nivelul anului 1990. 
În contextul celor expuse, Ministerul Energiei susține Programul de implementare pentru anii 2026-2030 al Strategiei Naționale privind Sistemele de Transport Inteligente pentru perioada 2026 – 2035. 
Totodată, reiterăm importanța luării în considerare a propunerilor înaintate și integrarea acestora în versiunea finală a documentului.
	Se acceptă. 
Propunerile înaintate vor fi luate în considerație de către autor și integrate în versiunea finală a documentului.

	3.
	Ministerul Dezvoltării Economice și Digitalizării (aviz nr.03-3136 din 09.09.2026)

	În contextul consultărilor publice pentru determinarea necesității de efectuare a evaluării strategice de mediu (evaluarea prealabilă) a documentului ,,Programul de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026 – 2035”, în limita competențelor funcționale, comunicăm următoarele propuneri. 
Având în vedere etapa de elaborare a documentului, propunerile de mai jos vizează completarea informației pentru evaluarea prealabilă și integrarea unor măsuri concrete în viitorul Program și în planul său de acțiuni, după cum urmează: 
1. Integrarea principiilor economiei circulare - recomandăm detalierea prevederilor privind gestionarea deșeurilor din secțiunea 3 a informației pentru evaluarea prealabilă, prin includerea cerințelor de eficiență energetică, durabilitate, reparabilitate și posibilitate de actualizare a echipamentelor STI. 
Programul va prevedea măsuri pentru prelungirea duratei de utilizare, colectarea separată și gestionarea corespunzătoare a deșeurilor electrice, electronice și a bateriilor. Aceste cerințe se recomandă a fi reflectate în documentațiile de achiziție și în contractele de furnizare și mentenanță, cu luarea în considerare a costurilor pe întreaga durată de utilizare. 
2. Asigurarea incluziunii digitale și teritoriale. Pentru concretizarea beneficiilor prevăzute la pct. 4 din Concept, se propune includerea unor măsuri de accesibilitate pentru persoanele cu dizabilități și mobilitate redusă. Se recomandă menținerea unor modalități de informare și plată utilizabile fără smartphone, pentru persoanele cu acces digital limitat. Pentru prioritizarea intervențiilor vor fi considerate criterii privind deservirea localităților rurale și conexiunile acestora cu centrele urbane, iar monitorizarea va urmări accesul efectiv al diferitelor categorii de utilizatori. 
3. Evaluarea efectelor tranziției asupra întreprinderilor și populației-propunem completarea analizei beneficiilor economice cu estimarea costurilor de adaptare pentru microîntreprinderile și întreprinderile mici și mijlocii din transport, logistică și activități conexe: echipamente, conectare, licențe, instruire și mentenanță.
Dacă măsurile de gestionare a accesului în zone sensibile vor presupune restricții ori costuri suplimentare, se recomandă evaluarea efectelor asupra micilor operatori și persoanelor cu venituri reduse sau mobilitate redusă. După caz, se vor prevedea implementarea etapizată, termene rezonabile de adaptare și alternative accesibile de transport. 
4. Acces echitabil la date și oportunități de inovare. În dezvoltarea Punctului Național de Acces la datele de transport și a arhitecturii STI, prevăzute la pct. 3 din Concept, recomandăm stabilirea unor condiții transparente și nediscriminatorii de acces și reutilizare, a formatelor interoperabile și a interfețelor documentate, cu protejarea datelor personale și a informațiilor comerciale confidențiale. Se propune facilitarea participării IMM-urilor și întreprinderilor inovatoare la proiecte-pilot.
	Se acceptă.
Propunerile și recomandările propuse vor fi integrate de autor la elaborarea Programului și planului de acțiuni. 

	4.
	Ministerul Afacerilor Interne (aviz nr. 19/5-1972 din 01.09.2026)
	 Inspectoratul General pentru Situații de Urgență, în temeiul art. 1 alin. (7) din Legea nr. 271/1994 cu privire la protecția civilă, a examinat, în limitele competențelor funcționale, cererea privind necesitatea efectuării evaluării strategice de mediu, a documentului ,,Programul de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026 – 2035” și comunică despre lipsa de propuneri sau obiecții.
	Se acceptă.

	5.
	Inspectoratul General pentru Situații de Urgență (aviz nr. 19/5 - 1972 din 01.09.2026)
	 Inspectoratul General pentru Situații de Urgență, în temeiul art. 1 alin. (7) din Legea nr. 271/1994 cu privire la protecția civilă, a examinat, în limitele competențelor funcționale, cererea privind necesitatea efectuării evaluării strategice de mediu, a documentului ,,Programul de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026 – 2035” și comunică despre lipsa de propuneri sau obiecții.  
	Se acceptă.

	6.
	I.P. Administrația Națională „Apele Moldovei” (aviz nr.  02-04/1983 din 26.08.2026)
	 I.P. Administrația Națională „Apele Moldovei” a examinat solicitarea dumneavoastră nr. 04-07/2769 din 18.08.2026, cu referire la prezentarea avizului cu comentarii și propuneri asupra informației pentru determinarea necesității de efectuare a evaluării strategice de mediu (evaluarea prealabilă) a documentului „Programul de implementare, pentru anii 2026–2030, a Strategiei Naționale privind Sistemele de Transport Inteligente pentru perioada 2026–2035” și vă comunică următoarele. 
În baza Conceptului Programului, se constată că sunt prevăzute acțiuni de digitalizare în sectorul naval, inclusiv implementarea Serviciilor de Informații Fluviale (RIS). 
Totodată, potrivit informației pentru determinarea necesității de efectuare a evaluării strategice de mediu, Programul vizează inclusiv infrastructura navală/fluvială, în special zonele portuare și punctele de traversare, fiind identificate riscuri de poluare a apelor prin scurgeri pluviale de pe carosabil și prin incidente accidentale în apropierea cursurilor de apă navigabile Prut și Nistru. 
În acest sens, se propune completarea măsurilor de prevenire și reducere a impactului cu măsuri specifice privind prevenirea și reducerea riscurilor de poluare a apelor. 
Astfel, I.P. Administrația Națională „Apele Moldovei”, în limita competențelor funcționale, propune luarea în considerare a observației menționate în procesul de definitivare a documentului.
	Se acceptă.
Propunerile vor fi integrate de autor la elaborarea Programului și planului de acțiuni.

	7.
	Agenția ,,Moldsilva” (aviz nr. 07/01-1641 din 01.09.2026)
	 Urmare a examinării informației expuse spre consultare, vizând determinarea necesității de efectuare a evaluării strategice de mediu (evaluarea prealabilă) a documentului ,,Programului de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026-2035”, Agenția ,,Moldsilva” informează, că reieșind din prevederile documentului vizat, prezentarea avizului și/sau comentarii asupra proiectului în cauză nu ţine de atribuțiile funcționale și competenţa sa.
	Se acceptă.


	8.
	Agenția Națională Arheologică (aviz nr. 77 din 21.08.2026)
	 Cu referite la solicitarea nr. Nr. 04-07/2769 din 18.08.2026 privind evaluarea strategică de mediu pentru documentul ,,Programul de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026 – 2035”, Agenția Națională Arheologică avizează favorabil documentul menționat.
	Se acceptă.

	9.
	Agenția de Mediu (aviz nr.10/809/2026 din 21.08.2026)


	 Agenția de Mediu are onoarea să Vă salute și, ca urmare a examinării solicitării nr. 04-07/2769 din 18.08.2026, privind prezentarea avizului cu comentariile și propunerile asupra documentului de politici publice „Programul de implementare, pentru anii 2026–2030, a Strategiei Naționale privind Sistemele de Transport Inteligente pentru perioada 2026–2035”, înregistrată la Agenția de Mediu cu nr. 768/01.1/2026 din 20.08.2026, Vă comunică următoarele. 
În urma examinării documentului, Agenția de Mediu constată că acesta prevede elaborarea unor indicatori de monitorizare și stabilește necesitatea corelării indicatorilor de rezultat și de produs cu indicatorii de impact ai Strategiei. 
În acest context, se recomandă ca Programul să prevadă în mod expres valorile de referință (baseline), corelate cu valorile-țintă pentru anul 2030, aferente primei perioade de implementare, precum și periodicitatea monitorizării acestora, în vederea asigurării unei evaluări obiective și transparente a progresului înregistrat în procesul de implementare a măsurilor prevăzute. 
Totodată, Agenția de Mediu informează că, în raport cu obiectul solicitării, nu formulează alte obiecții, comentarii sau recomandări suplimentare. 
În același timp, considerăm necesară și oportună asigurarea respectării prevederilor Legii nr. 86 din 29.05.2014 privind evaluarea impactului asupra mediului, inclusiv parcurgerea procedurilor de evaluare prevăzute de legislația în vigoare, în cazul în care natura și caracteristicile activităților planificate impun aplicarea acestora.
	Se acceptă.
Propunerile vor fi integrate de autor la elaborarea Programului și planului de acțiuni.

	10.
	Inspectoratul pentru Protecția Mediului (aviz nr.03/166/2026 din 03.09.2026)
	Inspectoratul pentru Protecția Mediului, urmare a demersului Ministerului Mediului nr. 04-07/2769 din 18.08.2026, privind consultarea
informației prezentate în cadrul procedurii de determinare a necesității efectuării evaluării strategice de mediu, aferente „Programul de implementare, pentru anii 2026–2030, a Strategiei Naționale privind Sistemele de Transport Inteligente pentru perioada 2026–2035”, a examinat documentația prezentată și, în limita competențelor funcționale, comunică următoarele.
În urma examinării Conceptului Programului de implementare pentru anii 2026-2030, a Strategiei naționale privind Sistemele de Transport Inteligente pentru perioada 2026–2035, precum și a informației prezentate în vederea efectuării evaluării prealabile, se constată că obiectivele și direcțiile de intervenție
propuse sunt compatibile cu principiile protecției mediului și dezvoltării durabile.
Documentul de politici urmărește modernizarea și digitalizarea sistemului național de transport prin implementarea unor soluții inteligente
de gestionare a mobilității și traficului, capabile să contribuie la reducerea congestiei, optimizarea fluxurilor de transport, diminuarea timpilor de
deplasare și utilizarea mai eficientă a infrastructurii existente, având drept efect preconizat inclusiv reducerea impactului negativ asupra mediului.
Conceptul Programului stabilește expres că implementarea soluțiilor STI este orientată, între altele, spre reducerea congestiei, a timpilor de deplasare și a impactului asupra mediului.
Totodată, documentația analizată integrează în mod corespunzător obiective de mediu prin promovarea reducerii emisiilor generate de transport, creșterea eficienței energetice, diminuarea consumului de
combustibil și a poluării atmosferice, reducerea zgomotului urban, precum și stimularea utilizării transportului public și a mobilității multimodale și
intermodale.
O relevanță deosebită din perspectiva protecției mediului o prezintă
Obiectivul general 4 – „Asigurarea tranziției către mobilitate durabilă cu impact redus asupra mediului și capacitate consolidată pentru implementarea STI”, care prevede, între altele, reducerea emisiilor și a consumului energetic prin fluidizarea traficului, eco-rutare și management inteligent al mobilității. De asemenea, sunt prevăzute integrarea sistemelor de monitorizare a calității aerului cu managementul traficului și aplicarea unor măsuri dinamice de gestionare a accesului în zonele sensibile, în funcție de nivelul poluării.
Din informația prezentată pentru evaluarea prealabilă rezultă că implementarea Strategiei are un potențial predominant favorabil mediului, prin reducerea poluării și a emisiilor, fluidizarea traficului, creșterea eficienței mobilității și promovarea unor modalități de deplasare mai sustenabile.
Totodată, se apreciază pozitiv faptul că documentația delimitează nivelul strategic de eventualele proiecte concrete ce vor rezulta ulterior din implementarea Programului. Astfel, pentru proiectele sau subproiectele care, în funcție de natura, amplasarea și amploarea acestora, vor intra sub incidența legislației privind evaluarea impactului asupra mediului, urmează a fi aplicate în mod individual procedurile legale corespunzătoare și măsurile de prevenire, reducere și compensare a impactului asupra mediului, după caz.
În contextul celor expuse, Inspectoratul pentru Protecția Mediului avizează pozitiv documentația prezentată și susține promovarea acesteia, fără obiecții și propuneri suplimentare la etapa actuală.
Implementarea ulterioară a obiectivelor, măsurilor și proiectelor rezultate din documentul de politici urmează a fi realizată cu respectarea legislației în domeniul protecției mediului și a cerințelor aplicabile privind prevenirea și reducerea impactului asupra componentelor de mediu.
	Se acceptă.

	11.
	Congresul Autorităților Locale din Moldova (aviz nr.303 din 03.09.2026)
	Congresul Autorităților Locale din Moldova (CALM) a examinat adresarea Ministerului Mediului al Republicii Moldova nr. 04-07/2769 din 20.08.2026, privind avizarea (informației pentru) determinarea necesității de efectuare a evaluării strategice de mediu (evaluarea prealabilă) a documentului ,,Programul de implementare, pentru anii 2026-2030 a Strategiei Naționale privind Sistemele de Transport Inteligente pentru perioada 2026 – 2035”, și comunică lipsa obiecțiilor și propunerilor la documentul în cauză.
	Se acceptă.

	12.
	IP ,,Autoritatea de Meteorologie și Monitoring de Mediu” (aviz nr. 02/1313 din 28.08.2026)
	IP Autoritatea de Meteorologie și Monitoring de Mediu (în continuare IP AMM), în temeiul Legii nr.368/2023 cu privire la activitatea meteorologică și hidrologică și al Statutului aprobat prin HG nr.228/2026, a examinat solicitarea Ministerului Mediului, Conceptul Programului publicat în cadrul procedurii de evaluare prealabilă, precum și în partea relevantă, Decizia Ministerului Mediului nr.04-07/659 din 05.03.2026 privind evaluarea prealablă a Strategiei Naționale privind Sistemele de Transport Inteligente pentru perioada 2026-2035.
IP AMM avizează favorabil informația supusă consultărilor, cu propunerile de mai jos. La nivelul de detaliu disponibil conceptului, nu se identifică elemente noi care prin ele însele, să impună efectuarea evaluării strategice de mediu a Programului, acesta reprezentînd primul ciclu de operaționalizare a Strategiei STI 2026-2035, prin care Ministerul Mediului a stabilit deja că nu sunt preconizate efecte semnificative asupra mediului și sănătății populației.
Această concluzie este valabilă în măsura în care Planul de acțiuni nu extinde cadrul examinat prin introducerea unor proiecte, amplasamente sau lucrări cu potențial de impact semnificativ asupra mediului.
Propuneri și observații
1.Actualizarea listei părților implicate. La pct.7 al Conceptului, lista autorităților și entităților publice implicate urmează a fi completată cu IP Autoritatea de Meteorologie și Monitoring de Mediu. Necesitatea rezultă din competențele instituției privind monitoringul meteorologic, hidrologic și al factorilor de mediu, gestiunea și validarea datelor oficiale de referință, interoperabilitatea sistemelor informațioanale de monitoring, precum și elaborarea prognozelor și avertizărilor. Menținerea Agenției de Mediu în lista părților este justificată de atribuțiile sale de implementare a politicilor și a procedurilor de evaluare de mediu, însă competențele celor două instituții urmează a fi delimitate corespunzător.

2. Integrarea datelor oficiale de monitoring în arhitectura STI și în Punctul Național de acces. În cadrul obiectivului general nr.3 și al acțiunilor privind operaționalizarea Punctului național de Acces la datele de transport (NAP), se propune prevederea interoperabilității, după caz, cu sursele oficiale de date meteorologice, hidrologice, climatice și de monitoring al factorilor de mediu gestionate de IP AMM. Pentru fluxurile de date utilizate în decizii automate sau în informarea publicului, urmează să fie stabilite sursa oficială, responsabilitatea instituțională, metadatele, frecvența actualizării, cerințele de validare și regulile de schimb de date.

3.  Integrarea avertizărilor oficiale în serviciile STI pentru siguranță și reziliență. În cadrul obiectivului general nr.1 se propune includerea expresă a utilizării prognozelor și avertizărilor meteorologice și hidrologice oficiale emise de IP AMM în sistemele de management al traficului, informarea utilizatorilor, mentenanța infrastructurii și mecanismele de intervenție în situații de urgență. Această integrare este relevantă pentru avertizarea timpurie, managementul crizelor și creșterea rezilienței rețelelor de transport. 

4. Concretizarea direcției privind monitorizarea factorilor de mediu. 
Pentru obiectivul general nr. 4, în special direcția prioritară 4.2. ,,Monitorizarea factorilor de mediu și managementul accesului”, se recomandă ca programul să prevadă utilizarea datelor oficiale de monitoring pentru evaluarea efectelor măsurilor STI, în special în zonele de trafic intens. Indicatorii operaționali pot reflecta, după caz, integrarea datelor privind calitatea aerului, acoperirea teritorială a fluxurilor de date, frecvența actualizării și numărul intervențiilor STI fundamentate pe date de mediu. Eventualele echipamente sau senzori instalați în cadrul proiectelor STI pot avea rol complementar și nu trebuie să creeze, în afara cadrului normativ, sisteme paralele cărora să li se atribuie statutul de date oficiale de monitoring.

5. Menținerea condițiilor de protecție a mediului la etapa proiectelor concrete. 
Planul de acțiuni urmează să păstreze condițiile stabilite prin Decizia nr.04-07/659 din 05.03.2026. În cazul în care Programul va include proiecte sau activități care intră sub incidența anexelor nr.1 sau nr.2 la Legea nr.86/2014 ori pot avea, individual sau cumulativ, un impact semnificativ asupra siturilor Emerald, acestea vor fi supuse procedurilor de evaluare aplicabile înainte de aprobare și implementare. Dacă, pe parcursul definitivării Programului sunt introduse măsuri care schimbă substanțial natura sau amploarea intervențiilor examinate la etapa evaluării prealabile, autoritatea competentă pentru protecția mediului urmează a fi notificată.
6.Protecția resurselor naturale de observații. În măsura în care acțiunile Programului presupun amplasarea de echipamente, construcții sau alte elemente de infrastructură STI în proximitatea stațiilor, posturilor ori platformelor meteorologice și hidrometrice, proiectarea și amplasarea acestora urmează să respecte regimul zonelor de protecție ale Rețelei naționale de observații meteorologice și hidrologice și să evite afectarea reprezentaților măsurilor. 
7.Observații de redactare. La pct.5 al Conceptului urmează a fi eliminată repetarea succesivă a pasajului referitor la Strategia de transformare digitală a Republicii Moldova pentru anii 2023-2030 și Strategia națională de dezvoltare economică 2030.
Cu integrarea propunerilor de mai sus, IP AMM susține finalizarea evaluării prealabile cu concluzia că Programul, în forma și la nivelul de detaliu al conceptului examinat, nu necesită efectuarea evaluării strategice de mediu.
	Se acceptă.
Propunerile și recomandările propuse vor fi integrate de autor la elaborarea Programului și planului de acțiuni.

